***Suvestinė redakcija nuo 2012-06-28 iki 2013-05-17***

*Nutarimas paskelbtas: Žin. 2011, Nr. , i. k. 111106ANUTA00O3-233*

VALSTYBINĖS KAINŲ IR ENERGETIKOS KONTROLĖS KOMISIJOS



N U T A R I M A S

**DĖL ELEKTROS ENERGIJOS, PAGAMINTOS NAUDOJANT ATSINAUJINANČIUS ENERGIJOS IŠTEKLIUS, TARIFŲ NUSTATYMO METODIKOS PATVIRTINIMO**

2011 m. liepos 29 d. Nr. O3-233

Vilnius

Vadovaudamasi Lietuvos Respublikos energetikos įstatymo (Žin., 2002, Nr. [56-2224](https://www.e-tar.lt/portal/lt/legalAct/TAR.44235B485568); 2008, Nr. [135-5228](https://www.e-tar.lt/portal/lt/legalAct/TAR.DA8FE0831A84)) 17 straipsnio 8 dalies 7 punktu, Lietuvos Respublikos atsinaujinančių išteklių energetikos įstatymo (Žin., 2011, Nr. [62-2936](https://www.e-tar.lt/portal/lt/legalAct/TAR.FC7AB69BE291)) 11 straipsnio 1 punktu, Valstybinė kainų ir energetikos kontrolės komisija n u t a r i a :

Patvirtinti Elektros energijos, pagamintos naudojant atsinaujinančius energijos išteklius, tarifų nustatymo metodiką (pridedama).

Komisijos pirmininkė Diana Korsakaitė

PATVIRTINTA

Valstybinės kainų ir energetikos

kontrolės komisijos

2011 m liepos 29 d.

nutarimu Nr. O3-233

**ELEKTROS ENERGIJOS, PAGAMINTOS NAUDOJANT ATSINAUJINANČIUS ENERGIJOS IŠTEKLIUS, TARIFŲ NUSTATYMO METODIKA**

**I. BENDROSIOS NUOSTATOS**

1. Elektros energijos, pagamintos naudojant atsinaujinančius energijos išteklius, tarifų nustatymo metodika (toliau – Metodika) reglamentuoja fiksuotų tarifų elektrinėms, kurių įrengtoji galia yra ne didesnė kaip 30 kW (toliau – Supirkimo tarifai), ir fiksuotų tarifų didžiausio galimo dydžio aukcionuose dalyvaujantiems gamintojams (toliau – Maksimalūs tarifai) nustatymo tvarką.

2. Metodikos tikslas – nustatyti skaidrius, objektyvius ir nediskriminuojančius principus Supirkimo tarifams ir Maksimaliems tarifams nustatyti.

3. Metodika parengta vadovaujantis Lietuvos Respublikos atsinaujinančių išteklių energetikos įstatymo (Žin., 2011, Nr. [62-2936](https://www.e-tar.lt/portal/lt/legalAct/TAR.FC7AB69BE291)) 11 straipsnio 1 punktu, 20 straipsnio 5 dalimi ir Lietuvos Respublikos energetikos įstatymo (Žin., 2002, Nr. [56-2224](https://www.e-tar.lt/portal/lt/legalAct/TAR.44235B485568); 2011, Nr. [160-7576](https://www.e-tar.lt/portal/lt/legalAct/TAR.C2DAB42D5532)) 8 straipsnio 9 dalies 2 punktu.

*Punkto pakeitimai:*

*Nr. ,
2012-06-25,
Žin., 2012, Nr.
72-3778 (2012-06-27), i. k. 112106ANUTA00O3-174*

4. Valstybinė kainų ir energetikos kontrolės komisija (toliau – Komisija), vadovaudamasi Metodika, nustato Supirkimo tarifus ir Maksimalius tarifus gamintojams, gaminantiems ir tiekiantiems į tinklą elektros energiją, naudojant atsinaujinančius energijos išteklius, ir kurie įrenginiams įsigyti po Atsinaujinančių išteklių energetikos įstatymo įsigaliojimo dienos nėra pasinaudoję nacionalinės atsinaujinančių energijos išteklių plėtros finansavimo programos ir (ar) savivaldybių atsinaujinančių energijos išteklių plėtros finansavimo programos lėšomis Atsinaujinančių išteklių energetikos įstatyme nustatyta tvarka.

*Punkto pakeitimai:*

*Nr. ,
2012-01-27,
Žin., 2012, Nr.
15-685 (2012-02-02), i. k. 112106ANUTA0000O3-7*

5. Metodikoje vartojamos šios sąvokos:

**Elektros energijos jėgainė**– techninis-ekonominisįrenginių kompleksas, skirtas elektros energijos gamybai, naudojant atsinaujinančius energijos išteklius, ir patiekimui į operatoriaus tinklą iki gamintojo-operatoriaus nuosavybės ribos arba į vartotojo objektus iki gamintojo-vartotojo nuosavybės ribos.

**Elektros energijos jėgainės įsteigimas** – elektros energijos jėgainės gamybos (gavybos) įrenginių techninio projekto paruošimas, įrenginių įsigijimas, sumontavimas, derinimas ir baigiamieji darbai.

**Diskonto norma** – investicijos grąžos norma, kuri atspindi pinigų vertę laike ir dabartinę turtui būdingą riziką.

**Gamintojas** – asmuo, nuosavybės ar kitais teisėtais pagrindais valdantis ir eksploatuojantis elektros energijos gamybos įrenginį, elektros energijai gaminti naudojantį atsinaujinančius energijos išteklius, turintis atitinkamą leidimą verstis elektros energijos gamybos veikla arba ketinantis plėtoti elektros energijos gamybą.

**Naudingo eksploatavimo laikotarpis** – laikotarpis, kurio metu elektros energijos jėgainė techniškai yra pajėgi gaminti elektros energiją ir kuris pradedamas skaičiuoti nuo gamybos leidimo išdavimo elektros energijos jėgainei dienos.

**Operatorius** – asmuo, kuris licencijoje nurodytoje teritorijoje nuosavybės ar kitais teisėtais pagrindais valdo ir eksploatuoja elektros energijos perdavimo tinklą arba elektros energijos skirstymo tinklą.

**Operacinės sąnaudos** – tikslinės gamintojo sąnaudos elektros energijos jėgainės veiklai užtikrinti, išskyrus ilgalaikio turto nusidėvėjimo (amortizacijos) sąnaudas, palūkanų už paimtas paskolas sąnaudas bei sąnaudas, prilygintinas žaliavos (kuro) įsigyjimo sąnaudoms.

**Sąnaudos, prilygintinos žaliavos (kuro) įsigijimo sąnaudoms** – sąvartynų nuomos sąnaudos, biomasės žaliavos įsigijimo sąnaudos.

**Skatinimo laikotarpis** – 12 metų laikotarpis, kurio metu gamintojui yra ar gali būti taikomas Supirkimo tarifas arba Komisijos organizuotame aukcione nustatytas fiksuotas tarifas, neviršijantis Maksimalaus tarifo, ir kuris pradedamas skaičiuoti nuo gamybos leidimo išdavimo dienos.

**Integruota į pastatą saulės jėgainė** – elektros energijos jėgainė, kurios elektros energiją generuojantys įrenginiai (saulės šviesos energijos moduliai arba speciali danga) montuojami į pastatą (pastato konstrukciją) ir naudojami kaip dalinis pastato paviršius, visiškai pakeičiantis pastato stogo ar sienos (arba jų dalį) plotą, užtikrinant pastato apsaugą nuo atmosferos poveikio (lietaus, sniego, vėjo). Tokios jėgainės įrenginius, generuojančius elektros energiją (saulės šviesos energijos modulius arba specialią dangą), pašalinus nuo pastato ar jo konstrukcijos iš esmės būtų pažeista pastato (pastato konstrukcijos) apsauga nuo atmosferos poveikio.

**Neintegruota į pastatą saulės jėgainė –** elektros energijos jėgainė, kurią sudaro stacionariai arba naudojant saulę sekančias sistemas – kintamai sumontuoti saulės šviesos energijos moduliai ant pastato konstrukcijos ir (ar) žemės ir neužtikrinanti pastato apsaugos nuo atmosferos poveikio (lietaus, sniego, vėjo), t. y. nuo pastato ar jo konstrukcijos pašalinus saulės šviesos elektros energijos jėgainę, iš esmės nebūtų pažeista pastato apsauga nuo atmosferos poveikio.

*Punkto pakeitimai:*

*Nr. ,
2012-06-25,
Žin., 2012, Nr.
72-3778 (2012-06-27), i. k. 112106ANUTA00O3-174*

6. Kitos Metodikoje vartojamos sąvokos suprantamos taip, kaip jos apibrėžtos Lietuvos Respublikos atsinaujinančių išteklių energetikos įstatyme ir kituose teisės aktuose.

**II. SUPIRKIMO TARIFŲ IR MAKSIMALIŲ TARIFŲ NUSTATYMO PRINCIPAI**

7. Komisija, nustatydama Supirkimo tarifus ir Maksimalius tarifus, vadovaujasi ekonominio efektyvumo, technologinio atnaujinimo ir mažiausios finansinės naštos generavimo vartotojams principais.

8. Komisija, nustatydama Supirkimo tarifus ir Maksimalius tarifus, atsižvelgia į žemiau nurodytus kriterijus:

8.1. investuotino kapitalo apimtį elektros energijos jėgainei įsteigti;

8.2. elektros energijos jėgainės naudingo eksploatavimo laikotarpį;

8.3. elektros energijos jėgainės skatinimo laikotarpį;

8.4. laukiamą elektros energijos jėgainės pagamintos ir patiektos vidutinės metinės elektros energijos kiekį;

8.5. laukiamą elektros energijos jėgainės operacinių sąnaudų apimtį;

8.6. laukiamą elektros energijos jėgainės sąnaudų, prilygintinų žaliavos (kuro) įsigijimo sąnaudoms, apimtį;

8.7. laukiamą elektros ir šilumos galių santykį kietąjį biokurą ir biodujas naudojančioms elektrinėms;

8.8. diskonto normą;

8.9. gamintojo kapitalo struktūrą bei nuosavo ir skolinto kapitalo kainą (grąžą).

9. Komisija nustato Supirkimo tarifą, Maksimalų tarifą, užtikrinantį skatinimo laikotarpiu elektros energijos jėgainės būsimųjų pinigų srautų grynąją dabartinę vertę (NPV), lygią nuliui, t. y. diskontuoto neigiamo pinigų srauto (investicijų ir būsimų pinigų išlaidų grynosios dabartinės vertės) atitikimą diskontuotam teigiamam pinigų srautui (būsimų piniginių pajamų grynajai dabartinei vertei). Komisija šiam tikslui vadovaujasi formule:



*NPV(t)=CF(1)/(1+r)^1+CF(2)/(1+r)^2+...+CF(t)/(1+r)^t–MOD(CF(0))/(1+r)^0=0*; Lt (1)

čia:

NPVt – elektros energijos jėgainės būsimųjų pinigų srautų grynoji dabartinė vertė, Lt;

t – elektros energijos jėgainės skatinimo laikotarpis, metais;

CF– pinigų srautas (neigiamas, metais iki skatinimo laikotarpio pradžios, arba teigiamas, skatinimo laikotarpio eigos metais), Lt;

r – diskonto norma, išreikšta vieneto dalimis.

10. Komisija nustato Supirkimo tarifus ir Maksimalius tarifus pagal elektros energijos jėgainės technologinį tipą:

10.1. elektros energijos jėgainėms, naudojančioms vėjo energiją;

10.2. elektros energijos jėgainėms, naudojančioms saulės energiją;

10.3. elektros energijos jėgainėms, naudojančioms hidroenergiją;

10.4. elektros energijos jėgainėms, naudojančioms biomasę;

10.5. elektros energijos jėgainėms, naudojančioms biodujas.

11. Komisija, nustačiusi Supirkimo tarifus ir Maksimalius tarifus 10 punkte nurodytoms elektros energijos jėgainėms, diferencijuoja nustatytus tarifus pagal elektros energijos jėgainių technologinį pajėgumą ir nustato:

11.1. Supirkimo tarifą elektros energijos jėgainėms, nurodytoms 10.1 punkte, kurių įrengtoji galia yra ne didesnė kaip 30 kW;

11.2. Maksimalų tarifą elektros energijos jėgainėms, nurodytoms 10.1 punkte, kurių įrengtoji galia yra didesnė nei 30 kW, bet ne didesnė kaip 350 kW;

11.3. Maksimalų tarifą elektros energijos jėgainėms, nurodytoms 10.1 punkte, kurių įrengtoji galia yra didesnė nei 350 kW;

11.4. Supirkimo tarifą elektros energijos jėgainėms, nurodytoms 10.2 punkte, neintegruotoms į pastatą, kurių įrengtoji galia yra ne didesnė kaip 30 kW;

11.5. Maksimalų tarifą elektros energijos jėgainėms, nurodytoms 10.2 punkte, neintegruotoms į pastatą, kurių įrengtoji galia yra didesnė nei 30 kW, bet ne didesnė kaip 100 kW;

11.6. Maksimalų tarifą elektros energijos jėgainėms, nurodytoms 10.2 punkte, neintegruotoms į pastatą, kurių įrengtoji galia yra didesnė nei 100 kW;

11.7. Supirkimo tarifą elektros energijos jėgainėms, nurodytoms 10.2 punkte, integruotoms į pastatą, kurių įrengtoji galia yra ne didesnė kaip 30 kW;

11.8. Maksimalų tarifą elektros energijos jėgainėms, nurodytoms 10.2 punkte, integruotoms į pastatą, kurių įrengtoji galia yra didesnė nei 30 kW, bet ne didesnė kaip 100 kW;

11.9. Maksimalų tarifą elektros energijos jėgainėms, nurodytoms 10.2 punkte, integruotoms į pastatą, kurių įrengtoji galia yra didesnė nei 100 kW;

11.10. Supirkimo tarifą elektros energijos jėgainėms, nurodytoms 10.3 punkte, kurių įrengtoji galia yra ne didesnė kaip 30 kW;

11.11. Maksimalų tarifą elektros energijos jėgainėms, nurodytoms 10.3 punkte, kurių įrengtoji galia yra didesnė nei 30 kW, bet ne didesnė kaip 1000 kW;

11.12. Maksimalų tarifą elektros energijos jėgainėms, nurodytoms 10.3 punkte, kurių įrengtoji galia yra didesnė nei 1000 kW;

11.13. Supirkimo tarifą elektros energijos jėgainėms, nurodytoms 10.4 punkte, kurių įrengtoji galia yra ne didesnė kaip 30 kW;

11.14. Maksimalų tarifą elektros energijos jėgainėms, nurodytoms 10.4 punkte, kurių įrengtoji galia yra didesnė nei 30 kW, bet ne didesnė kaip 5000 kW;

11.15. Maksimalų tarifą elektros energijos jėgainėms, nurodytoms 10.4 punkte, kurių įrengtoji galia yra didesnė nei 5000 kW;

11.16. Supirkimo tarifą elektros energijos jėgainėms, nurodytoms 10.5 punkte gaminančioms elektros energiją iš sąvartynuose išgaunamų biodujų, kurių įrengtoji galia yra ne didesnė kaip 30 kW;

*Punkto pakeitimai:*

*Nr. ,
2012-06-25,
Žin., 2012, Nr.
72-3778 (2012-06-27), i. k. 112106ANUTA00O3-174*

11.17. Maksimalų tarifą elektros energijos jėgainėms, nurodytoms 10.5 punkte gaminančioms elektros energiją iš sąvartynuose išgaunamų biodujų, kurių įrengtoji galia yra didesnė nei 30 kW, bet ne didesnė kaip 500 kW;

*Punkto pakeitimai:*

*Nr. ,
2012-06-25,
Žin., 2012, Nr.
72-3778 (2012-06-27), i. k. 112106ANUTA00O3-174*

11.18. Maksimalų tarifą elektros energijos jėgainėms, nurodytoms 10.5 punkte gaminančioms elektros energiją iš sąvartynuose išgaunamų biodujų, kurių įrengtoji galia yra didesnė nei 500 kW;

*Punkto pakeitimai:*

*Nr. ,
2012-06-25,
Žin., 2012, Nr.
72-3778 (2012-06-27), i. k. 112106ANUTA00O3-174*

11.19. Supirkimo tarifą elektros energijos jėgainėms, nurodytoms 10.5 punkte, gaminančioms elektros energiją iš biodujų, išgaunamų anaerobiniu ar kitu būdu perdirbant biodegraduojančias organinės kilmės atliekas ar substratus, kurių įrengtoji galia yra ne didesnė kaip 30 kW;

*Papildyta punktu:*

*Nr. ,
2012-06-25,
Žin., 2012, Nr.
72-3778 (2012-06-27), i. k. 112106ANUTA00O3-174*

11.20. Maksimalų tarifą elektros energijos jėgainėms, nurodytoms 10.5 punkte, gaminančioms elektros energiją iš biodujų išgaunamų anaerobiniu ar kitu būdu perdirbant biodegraduojančias organinės kilmės atliekas ar substratus, kurių įrengtoji galia yra didesnė nei 30 kW, bet ne didesnė kaip 500 kW;

*Papildyta punktu:*

*Nr. ,
2012-06-25,
Žin., 2012, Nr.
72-3778 (2012-06-27), i. k. 112106ANUTA00O3-174*

11.21. Maksimalų tarifą elektros energijos jėgainėms, nurodytoms 10.5 punkte, gaminančioms elektros energiją iš biodujų išgaunamų anaerobiniu ar kitu būdu perdirbant biodegraduojančias organinės kilmės atliekas ar substratus, kurių įrengtoji galia yra didesnė nei 500 kW, bet ne didesnė kaip 1000 kW;

*Papildyta punktu:*

*Nr. ,
2012-06-25,
Žin., 2012, Nr.
72-3778 (2012-06-27), i. k. 112106ANUTA00O3-174*

11.22. Maksimalų tarifą elektros energijos jėgainėms, nurodytoms 10.5 punkte, gaminančioms elektros energiją iš biodujų išgaunamų anaerobiniu ar kitu būdu perdirbant biodegraduojančias organinės kilmės atliekas ar substratus, kurių įrengtoji galia yra didesnė nei 1000 kW, bet ne didesnė kaip 2000 kW;

*Papildyta punktu:*

*Nr. ,
2012-06-25,
Žin., 2012, Nr.
72-3778 (2012-06-27), i. k. 112106ANUTA00O3-174*

11.23. Maksimalų tarifą elektros energijos jėgainėms, nurodytoms 10.5 punkte, gaminančioms elektros energiją iš biodujų išgaunamų anaerobiniu ar kitu būdu perdirbant biodegraduojančias organinės kilmės atliekas ar substratus, kurių įrengtoji galia yra didesnė nei 2000 kW.

*Papildyta punktu:*

*Nr. ,
2012-06-25,
Žin., 2012, Nr.
72-3778 (2012-06-27), i. k. 112106ANUTA00O3-174*

12. Komisija papildomai gali diferencijuoti atitinkamus tarifus pagal elektros energijos jėgainių išsidėstymą šalies teritorijoje ir meteorologijos duomenis, jei faktinių aplinkybių įvertinimas sąlygotų reikšmingus atitinkamų tarifų skirtumus.

**III. SUPIRKIMO TARIFŲ IR MAKSIMALIŲ TARIFŲ NUSTATYMO TVARKA**

13. Komisija nustato investuotino kapitalo apimtį elektros energijos jėgainei įsteigti:

13.1. atsižvelgdama į Europos šalyse prieinamų efektyviausių technologijų elektros energijai, naudojant atsinaujinančius energijos išteklius, gaminti steigimo investicinius poreikius įrenginiams, į Lietuvos rinkoje steigiamų projektų investicinius poreikius įrenginiams;

13.2. laikydama, kad:

13.2.1. steigiama 10 MW elektros energijos jėgainė 10.1 punkte nurodytu atveju;

13.2.2. steigiama 5 MW elektros energijos jėgainė 10.2 punkte nurodytu atveju;

13.2.3. steigiama 5 MW elektros energijos jėgainė 10.3 punkte nurodytu atveju;

13.2.4. steigiama 20 MW elektros energijos jėgainė 10.4 punkte nurodytu atveju;

13.2.5. steigiama 5 MW elektros energijos jėgainė 10.5 punkte nurodytu atveju;

13.3. pagal formulę:

*K=k(bc)\*K(1)+K(A)* (2)

kur:

K – investuotino kapitalo apimtis elektros energijos jėgainei įsteigti, Lt;

KI – investuotino kapitalo apimtis elektros energijos jėgainės gamybos įrenginiams, Lt;

KA – investuotino kapitalo apimtis elektros energijos jėgainei prijungti prie operatoriaus tinklo, Lt;

kbc – koeficientas, parodantis elektros energijos jėgainės galios elektros energijai gaminti ir bendros įrengtosios galios santykį. Laikoma, kad:

kbc = 1, jei elektros energijos jėgainėje gaminama tik elektros energija, t. y. visa įrengtoji galia yra skirta elektros energijai gaminti;

kbc < 1, jei kombinuotojo elektros energijos ir šilumos gamybos ciklo elektros energijos jėgainėje gaminama elektros energija ir šilumos energija, t. y. dalis įrengtosios galios yra skirta šilumos energijai gaminti, ir šiuo atveju koeficientas nustatomas pagal alternatyvaus šilumos šaltinio principą.

14. Komisija nustato investuotino kapitalo apimtį elektros energijos jėgainei prijungti prie operatoriaus tinklo kaip vidutinę elektros energetikos objektų (įrenginių), kurių įrengtoji galia yra didesnė nei 5 MW, prijungimo prie operatoriaus tinklo praėjusiais kalendoriniais metais sąmatą, pagal formulę:

*K(A)=k(p)\*K(NB)/N(NB)* (3)

kur:

KA – investuotino kapitalo apimtis elektros energijos jėgainei prijungti prie operatoriaus tinklo, Lt;

KNB – praėjusiais kalendoriniais metais elektros energetikos objektų (įrenginių), kurių įrengtoji galia yra didesnė nei 5 MW, prijungimo prie operatoriaus tinklo lėšų suma, Lt;

NNB – praėjusiais kalendoriniais metais prijungtų prie operatoriaus tinklo visų elektros energetikos objektų (įrenginių), kurių įrengtoji galia yra didesnė nei 5 MW, skaičius;

kp – prijungimo koeficientas, parodantis, kokią prijungimo prie operatoriaus tinklo lėšų dalį dengia gamintojas. Laikoma, kad:

kp = 0, jei prijungiamos elektros energijos jėgainės įrengtoji galia yra ne didesnė kaip 30 kW;

kp = 0,2, jei prijungiamos elektros energijos jėgainės įrengtoji galia yra didesnė nei 30 kW, bet ne didesnė nei 350 kW;

kp = 0,4, jei prijungiamos elektros energijos jėgainės įrengtoji galia yra didesnė nei 350 kW.

15. Komisija nustato elektros energijos jėgainės pinigų srautą metais iki skatinimo laikotarpio pradžios, proporcingai priskyrusi investuotino kapitalo apimties elektros energijos jėgainei įsteigti dalį skatinimo laikotarpiui, pagal formulę:

*CF(0)=t/T\*K* (4)

kur:

CF0 – pinigų srautas metais iki skatinimo laikotarpio pradžios, Lt;

K – investuotino kapitalo apimtis elektros energijos jėgainei įsteigti, Lt;

t – elektros energijos jėgainės skatinimo laikotarpis, metai;

T – elektros energijos jėgainės naudingo eksploatavimo laikotarpis pagal elektros energijos jėgainės technologinį tipą, nurodytą 10 punkte, metai.

16. Komisija nustato metinį elektros energijos jėgainės pinigų srautą skatinimo laikotarpiu, elektros energijos jėgainės laukiamas metines pajamas sumažinusi laukiamų metinių sąnaudų apimtimi, pagal formulę:

*CF(i)=P(i)–S(i)–Z(i)* (5)

kur:

CFi – pinigų srautas skatinimo laikotarpio i-taisiais metais, Lt;

i – skatinimo laikotarpio t metai, i = (1, ..., 12);

Pi – laukiamų pajamų už patiektą elektros energijos kiekį suma skatinimo laikotarpio i-taisiais metais, Lt;

Si – laukiamų elektros energijos jėgainės operacinių sąnaudų suma skatinimo laikotarpio i-taisiais metais, Lt;

Zi – laukiamų elektros energijos jėgainės sąnaudų, prilygintinų žaliavos (kuro) įsigijimo sąnaudoms, suma skatinimo laikotarpio i-taisiais metais, Lt.

17. Komisija nustato laukiamų pajamų už patiektą elektros energijos kiekį metinę apimtį kaip patiekto metinio kiekio ir atitinkamai Supirkimo tarifo arba Maksimalaus tarifo sandaugą, pagal formulę:

*P(i)=Q(i)\*f* (6)

kur:

Pi – laukiamų pajamų už patiektą elektros energijos kiekį suma skatinimo laikotarpio i-taisiais metais, Lt;

Qi – elektros energijos jėgainėje pagamintas ir patiektas elektros kiekis, kWh;

f – atitinkamai Supirkimo tarifas arba Maksimalus tarifas, užtikrinantis Metodikos 9 punkte nurodytą būsimų pinigų srautų grynąją dabartinę vertę, Lt/kWh;

i – skatinimo laikotarpio t metai, i = (1, ..., 12).

18. Komisija nustato elektros energijos jėgainėje pagamintą ir patiektą elektros energijos kiekį, atsižvelgdama į Europos šalyse prieinamų efektyviausių technologijų elektrinių naudingumo koeficientą, bei Lietuvoje steigiamų ir veikiančių palyginamų elektrinių, nurodytų 13.2 punkte, naudingumo koeficientą, pagal formulę:

*Q(i)=8760\*eta\*IG*(7)

kur:

Qi – elektros energijos jėgainėje per metus pagamintas ir patiektas elektros energijos kiekis, kWh;

*eta?*– elektros energijos jėgainės naudingumo koeficientas;

IG– elektros energijos jėgainės įrengtoji galia, nurodyta Metodikos 13.2 punkte, kW;

i – skatinimo laikotarpio t metai, i = (1, ..., 12).

*Punkto pakeitimai:*

*Nr. ,
2012-06-25,
Žin., 2012, Nr.
72-3778 (2012-06-27), i. k. 112106ANUTA00O3-174*

19. Komisija nustato laukiamą metinę elektros energijos jėgainės operacinių sąnaudų apimtį kaip procentinę dalį nuo investuotino kapitalo apimties elektros energijos jėgainei įsteigti, atsižvelgdama į Europos šalyse prieinamų efektyviausių technologijų elektros energijos jėgainių operacinių sąnaudų apimtis, Lietuvoje steigiamų ir veikiančių palyginamų elektros energijos jėgainių operacinių sąnaudų apimtis. Bet kuriuo atveju Komisijos nustatyta laukiama metinė elektros energijos jėgainės operacinių sąnaudų apimtis 10.1, 10.2, ir 10.3 punktuose nurodytoms elektros energijos jėgainėms negali būti didesnė nei 2,5 proc., 10.4 punkte nurodytoms elektros energijos jėgainėms negali būti didesnė nei 10 proc., 10.5 punkte elektros jėgainėms negali būti didesnė nei 12 proc. investuotino kapitalo apimties elektros energijos jėgainei įsteigti.

20. Komisija nustato elektros energijos jėgainės laukiamų metinių sąnaudų, prilygintinų žaliavos (kuro) įsigijimo sąnaudoms, sumą, atsižvelgdama į:

20.1. biomasės žaliavos įsigijimo Lietuvos rinkoje įkainių dydį bei šių įkainių dydžio kaitos tendencijas, taip pat į biomasės žaliavų apimties poreikį, elektros energijos jėgainėms, naudojančioms biomasę elektros energijai gaminti, 10.4 papunktyje nurodytu atveju;

20.2. Lietuvos rinkoje veikiančių sąvartynų nuomos įkainių dydį bei šių įkainių dydžio kaitos tendencijas, elektros energijos jėgainėms, naudojančioms iš sąvartynų išgaunamas dujas elektros energijai gaminti, 10.5 punkte nurodytu atveju.

21. Komisija nustato diskonto normą kaip vidutinę svertinę kapitalo kainą:

21.1. pagal formulę:

*r=WACC=R(d)xD+R(e)x1/(1–m)xE* (14)

kur:

D – skolintas kapitalas (finansavimo skolintomis lėšomis dalis), vieneto dalimis;

E – nuosavas kapitalas (finansavimo nuosavomis lėšomis dalis),vieneto dalimis;

Rd – skolinto kapitalo kaina (palūkanų norma), proc.;

Re – nuosavo kapitalo grąža, proc.;

m – Lietuvoje taikomas pelno mokesčio tarifas, išreikštas vieneto dalimis.

21.2. nustačiusi optimalią finansavimo struktūrą, užtikrinančią mažiausią kapitalo kainą, ir atsižvelgdama į Lietuvoje veikiančių komercinių bankų taikomas finansavimo sąlygas nuosavo finansavimo lėšų ir skolinto finansavimo lėšų santykio aspektu;

21.3. atsižvelgdama į investuotino kapitalo apimtį elektros energijos jėgainei įsteigti, nurodytą 13 punkte, ir atitinkamai į skolinto kapitalo dalį, nustatytiną pagal 21.2 punkto reikalavimus, bei laikydama, kad skolinto kapitalo kaina (palūkanų norma) atitinka paskutinių dvylikos mėnesių, prieš nustatant Komisijai Supirkimo tarifą, Lietuvos banko skelbiamų nefinansinėms korporacijoms suteiktų naujų paskolų, kurių trukmė ilgesnė nei vieneri metai, palūkanų normų vidurkį. Bet kuriuo atveju Komisijos nustatyta skolinto kapitalo kaina (palūkanų norma) negali viršyti nuo 2004 m. spalio mėnesio iki paskutinio mėnesio, prieš nustatant Komisijai Supirkimo tarifą, Lietuvos banko skelbiamų nefinansinėms korporacijoms suteiktų naujų paskolų, kurių trukmė ilgesnė nei vieneri metai, palūkanų normų vidurkio, išskyrus 2008– 2009 m. laikotarpį (ekonomikos sunkmečio laikotarpį, remiantis Lietuvos Respublikos Vyriausybės 2009 m. spalio14 d. nutarimu Nr. 1295 „Dėl ekonomikos sunkmečio“ (Žin., 2009, Nr. [125-5380](https://www.e-tar.lt/portal/lt/legalAct/TAR.96CB3BD1F7D6), Nr. [144-6401](https://www.e-tar.lt/portal/lt/legalAct/TAR.6C2FA823E1EE));

21.4. nuosavo kapitalo grąžai nustatyti naudodama formulę:

*R(e)=R(f)+Beta x R(erp)* (15)

kur:

Rf – nerizikingų investicijų grąžos norma, proc.;

Rerp – nuosavybės rizikos premija, proc.;

Beta? – santykinis rizikos matmuo, atspindintis ūkio šakos rizikingumo lygį, palyginti su bendru šalies ūkio rizikingumu.

21.5. laikydama, kad nerizikingų investicijų grąžos norma atitinka ne trumpesnės nei 10 metų Vyriausybės vertybinių popierių (toliau – VVP) litais trukmės aukcionų, vykusių per paskutinius 10 metų iki paskutinio mėnesio, prieš nustatant Komisijai Supirkimo tarifus, vidutinio svertinio pelningumo (pagal patenkintas paraiškas) vidurkį, proc. Tuo atveju, jei per paskutinius 10 metų iki paskutinio mėnesio, prieš nustatant Komisijai Supirkimo tarifus, neįvyko nei vienas ne trumpesnės nei 10 metų VVP litais trukmės aukcionas, nerizikinga investicijų grąžos norma nustatoma atsižvelgiant į paskutinio ne trumpesnės nei 10 metų VVP litais trukmės aukciono, vykusio iki paskutinio mėnesio, prieš nustatant Komisijai Supirkimo tarifus, vidutinį svertinį pelningumą (pagal patenkintas paraiškas), proc.;

21.6. nustatydama nuosavybės rizikos premiją, kaip šalies su išvystyta kapitalo rinka nuosavybės rizikos premijos ir papildomos Lietuvos rinkos rizikos premijos sumą, remiantis viešai prieinamais duomenų šaltiniais. Šalies su išvystyta kapitalo rinka nuosavybės rizikos premija nustatoma kaip tos šalies paskutinių 20 metų iki metų, prieš nustatant Komisijai Supirkimo tarifus, investicijų į akcijų rinką grąžos bei tos šalies iždo obligacijų grąžos normos skirtumas, remiantis viešai prieinamais duomenų šaltiniais. Papildoma Lietuvos rinkos rizikos premija nustatoma kaip skirtumas tarp Lietuvos kredito reitingą atitinkančios rizikos (proc.), ir šalies su išvystyta kapitalo rinka kredito reitingą atitinkančios rizikos (proc.), remiantis viešai prieinamais duomenų šaltiniais;

21.7. palyginus santykinį rizikos matmenį, atspindintį ūkio šakos rizikingumo lygį, palyginti su bendru šalies ūkio rizikingumu, nustatydama pagal šalies su išvystyta kapitalo rinka energetikos pramonės šakų rizikos laipsnių aritmetinį vidurkį, remiantis viešai prieinamais duomenų šaltiniais.

22. Komisija, nustačiusi Supirkimo tarifą ir Maksimalų tarifą 10 punkte nurodytoms elektros energijos jėgainėms, diferencijuoja nustatytą Supirkimo tarifą ir Maksimalų tarifą kaip nurodyta 11 punkte, naudodama elektros energijos jėgainių technologinio pajėgumo koeficientą,

22.1. pagal formulę:

*F=f\*k(g)* (16)

kur:

F – elektros energijos jėgainei taikomas diferencijuotas tarifas, Lt/kWh;

f – atitinkamai Supirkimo tarifas arba Maksimalus tarifas, užtikrinantis Metodikos 9 punkte nurodytą būsimų pinigų srautų grynąją dabartinę vertę, Lt/kWh;

kg – technologinio pajėgumo koeficientas.

22.2. ir naudodama technologinio pajėgumo koeficientą kg, atsižvelgiant į elektros energijos jėgainės technologinį tipą ir technologinį pajėgumą:

22.2.1. elektros energijos jėgainei, nurodytai 11.1 punkte, taikomas kg koeficientas 1,33;

22.2.2. elektros energijos jėgainei, nurodytai 11.2 punkte, taikomas kg koeficientas 1,29;

22.2.3. elektros energijos jėgainei, nurodytai 11.3 punkte, taikomas kg koeficientas 1,00;

22.2.4. elektros energijos jėgainei, nurodytai 11.4 punkte, taikomas kg koeficientas 1,39;

22.2.5. elektros energijos jėgainei, nurodytai 11.5 punkte, taikomas kg koeficientas 1,28;

22.2.6. elektros energijos jėgainei, nurodytai 11.6 punkte, taikomas kg koeficientas 1,00;

22.2.7. elektros energijos jėgainei, nurodytai 11.7 punkte, taikomas kg koeficientas 1,41;

22.2.8. elektros energijos jėgainei, nurodytai 11.8 punkte, taikomas kg koeficientas1,30;

22.2.9. elektros energijos jėgainei, nurodytai 11.9 punkte, taikomas kg koeficientas 1,00;

22.2.10. elektros energijos jėgainei, nurodytai 11.10 punkte, taikomas kg koeficientas 1,26;

22.2.11. elektros energijos jėgainei, nurodytai 11.11 punkte, taikomas kg koeficientas1,21;

22.2.12. elektros energijos jėgainei, nurodytai 11.12 punkte, taikomas kg koeficientas 1,00;

22.2.13. elektros energijos jėgainei, nurodytai 11.13 punkte, taikomas kg koeficientas 1,33;

22.2.14. elektros energijos jėgainei, nurodytai 11.14 punkte, taikomas kg koeficientas 1,20;

22.2.15. elektros energijos jėgainei, nurodytai 11.15 punkte, taikomas kg koeficientas 1,00;

22.2.16. elektros energijos jėgainei, nurodytai 11.16 punkte, taikomas kg koeficientas 1,30;

*Punkto pakeitimai:*

*Nr. ,
2012-06-25,
Žin., 2012, Nr.
72-3778 (2012-06-27), i. k. 112106ANUTA00O3-174*

22.2.17. elektros energijos jėgainei, nurodytai 11.17 punkte , taikomas kg koeficientas 1,24;

*Punkto pakeitimai:*

*Nr. ,
2012-06-25,
Žin., 2012, Nr.
72-3778 (2012-06-27), i. k. 112106ANUTA00O3-174*

22.2.18. elektros energijos jėgainei, nurodytai 11.18 punkte, taikomas kg koeficientas 1,00;

22.2.19. elektros energijos jėgainei, nurodytai 11.19 punkte, taikomas kg koeficientas 1,26;

*Papildyta punktu:*

*Nr. ,
2012-06-25,
Žin., 2012, Nr.
72-3778 (2012-06-27), i. k. 112106ANUTA00O3-174*

22.2.20. elektros energijos jėgainei, nurodytai 11.20 punkte, taikomas kg koeficientas 1,17;

*Papildyta punktu:*

*Nr. ,
2012-06-25,
Žin., 2012, Nr.
72-3778 (2012-06-27), i. k. 112106ANUTA00O3-174*

22.2.21. elektros energijos jėgainei, nurodytai 11.21 punkte, taikomas kg koeficientas 1,09;

*Papildyta punktu:*

*Nr. ,
2012-06-25,
Žin., 2012, Nr.
72-3778 (2012-06-27), i. k. 112106ANUTA00O3-174*

22.2.22 elektros energijos jėgainei, nurodytai 11.22 punkte, taikomas kg koeficientas 1,03;

*Papildyta punktu:*

*Nr. ,
2012-06-25,
Žin., 2012, Nr.
72-3778 (2012-06-27), i. k. 112106ANUTA00O3-174*

22.2.23. elektros energijos jėgainei, nurodytai 11.23 punkte, taikomas kg koeficientas 1,00.

*Papildyta punktu:*

*Nr. ,
2012-06-25,
Žin., 2012, Nr.
72-3778 (2012-06-27), i. k. 112106ANUTA00O3-174*

**IV. REIKALAVIMAI, SUSIJĘ SU SUPIRKIMO TARIFO IR MAKSIMALAUS TARIFO NUSTATYMU**

23. Operatoriai ne vėliau kaip iki einamųjų metų kovo 31 d., Komisijai raštu pateikia informaciją ir pagrindžiančius dokumentus:

23.1. elektros energetikos objektų (įrenginių), kurių įrengtoji galia yra didesnė nei 5 MW, prijungimo prie tinklo lėšų (prijungimo sąmatų) sumą per praėjusius kalendorinius metus;

23.2. elektros energetikos objektų (įrenginių), kurių įrengtoji galia yra didesnė nei 5 MW, prijungtų prie tinklo per praėjusius kalendorinis metus, skaičių;

23.3. elektros energijos jėgainių prijungimo prie tinklo lėšų (prijungimo sąmatų) sumą per praėjusius kalendorinius metus, kiekvienai prijungtai elektros energijos jėgainei tenkančią lėšų (prijungimo sąmatos) sumą;

23.4. elektros energijos jėgainių, prijungtų prie tinklo per praėjusius kalendorinis metus, skaičių.

24. Gamintojai ne vėliau kaip iki einamųjų metų kovo 31 d. Komisijai raštu pateikia informaciją ir pagrindžiančius dokumentus:

24.1. per praėjusius kalendorinius metus įvykdytų investicijų apimtis elektros energijos jėgainei įsteigti;

24.2. per praėjusius kalendorinius metus pagamintos ir patiektos elektros energijos kiekį;

24.3. per praėjusius kalendorinius metus patirtų operacinių sąnaudų apimtį;

24.4. per praėjusius kalendorinius metus patirtų sąnaudų, prilygintinų žaliavos (kuro) įsigijimo sąnaudoms, apimtį (pagal 20 punkte nurodytus šių sąnaudų tipus).

**V. BAIGIAMOSIOS NUOSTATOS**

25. Komisija Supirkimo tarifus ir Maksimalius tarifus ateinantiems kalendoriniam metams nustato ir patvirtina kasmet iki einamųjų metų liepos 1 d.

26. Konkrečiai elektrinei jėgainei nekintantis Supirkimo tarifas arba Komisijos organizuotame aukcione nustatytas fiksuotas tarifas, neviršijantis Maksimalaus tarifo, visą skatinimo laikotarpį taikomas toks, koks jis buvo nustatytas skatinimo laikotarpio pirmaisiais metais.

27. Komisija turi teisę iš gamintojų, perdavimo tinklo operatoriaus ir skirstomųjų tinklų operatorių per Komisijos nustatytą protingą terminą gauti visą informaciją ir dokumentus, būtinus Supirkimo tarifams ir Maksimaliems tarifams nustatyti.

28. Ūkio subjektai, pažeidę Metodikoje nustatytus reikalavimus, atsako teisės aktų nustatyta tvarka ir sąlygomis.

29. Komisijos veiksmai ir neveikimas, susiję su Metodikos laikymusi ir įgyvendinimu, gali būti skundžiami Lietuvos Respublikos įstatymų nustatyta tvarka ir sąlygomis.

\_\_\_\_\_\_\_\_\_\_\_\_\_\_\_\_\_

**Pakeitimai:**

1.

Valstybinė kainų ir energetikos kontrolės komisija, Nutarimas

Nr. ,
2012-01-27,
Žin., 2012, Nr.
15-685 (2012-02-02), i. k. 112106ANUTA0000O3-7

Dėl Valstybinės kainų ir energetikos kontrolės komisijos 2011 m. liepos 29 d. nutarimo Nr. O3-233 "Dėl Elektros energijos, pagamintos naudojant atsinaujinančius energijos išteklius, tarifų nustatymo metodikos patvirtinimo" pakeitimo

2.

Valstybinė kainų ir energetikos kontrolės komisija, Nutarimas

Nr. ,
2012-06-25,
Žin., 2012, Nr.
72-3778 (2012-06-27), i. k. 112106ANUTA00O3-174

Dėl Valstybinės kainų ir energetikos kontrolės komisijos 2011 m. liepos 29 d. nutarimo Nr. O3-233 "Dėl Elektros energijos, pagamintos naudojant atsinaujinančius energijos išteklius, tarifų nustatymo metodikos patvirtinimo" pakeitimo